РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број 06-2/17-24

9. април 2024. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО,

ОДРЖАНЕ 2. АПРИЛА 2024. ГОДИНЕ

Седница је почела у 11,00 часова.

Седницу је, у складу са чланом 25. став 1. Пословника Народне скупштине, сазвала Ана Брнабић, председник Народне скупштине.

У складу са чланом 25. став 2. Пословника седници је, до избора председника Одбора, председавао народни посланик Ристо Костов, најстарији члан Одбора.

Седници су присуствовали чланови Одбора: Јелена Жарић Ковачевић, Весна Недовић, Милица Николић, Оља Петровић, Драган Николић, Снежана Јовановић, Јасмина Палуровић, Милош Гњидић, Владан Заграђанин, Сања Јефић Бранковић, Ана Крстић, Урош Ђокић и Слободан Петровић.

Седници нису присуствовали чланови Одбора: Горан Петровић, Татјана Пашић и Данијела Несторовић, као ни њихови заменици.

У складу са чланом 25. став 3. Пословника Народне скупштине, за ову седницу одређен је следећи:

Д н е в н и р е д:

1. Избор председника Одбора;
2. Избор заменика председника Одбора.

**Прва тачка дневног реда**: Избор председника Одбора

Председавајући је предложио да се за председника Одбора изабере Јелена Жарић Ковачевић, члан Одбора.

Дискусије није било.

Одбор је једногласно усвојио предлог члана Одбора Риста Костова и за председника Одбора изабрао Јелену Жарић Ковачевић.

**Друга тачка дневног реда**: Избор заменика председника Одбора

Председник Одбора је, у складу са консултацијама, предложила да се за заменика председника Одбора изабере Милица Николић, члан Одбора.

Дискусије није било.

Одбор је једногласно усвојио предлог председника Одбора и за заменика председника Одбора изабрао Милицу Николић.

Седница је завршена у 11,10 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 др Радоје Церовић Јелена Жарић Ковачевић